Stan Lee får dansk stemme af Troldspejlets Jakob Stegelmann i ny “Spider-Man”-film.

Årets sidste Marvel-film er fra Sony. Der er tale om animations-filmen “Spider-Man: Into the Spider-Verse”, der som bekendt har en cameo fra netop afdøde Stan Lee – læs om det her.

Nu er det bekræftet, at Jakob Stegelmann lægger stemme til Stan Lee i “Into the Spider-Verse”.

Samtidig er det blevet afsløret, at Bodil Jørgensen er dansk stemme til Tante May.

Peter Parker og flere af de andre “Spider-Man”-stemmer på dansk er tidligere blevet afsløret – læs om det her.

“Spider-Man: Into the Spider-Verse” får premiere d. 13. december.